It-tmexxija tal-kumpanija Maltco qalet li l-biljetti tal-lotterija l-kbira jinbiegħu minn ħwienet oħra apparti l-banek tal-lotto skond il-liċenzja li ngħatat mill-awtorita’ tal-logħob u l-lotteriji. Il-kumpanija qalet dan għal mistoqsijiet tal-PBS wara li rċieva diversi ilmenti li l-logħob kompla jinfirex f’iktar inħawi u m’għadux isir biss mill-banek tal-lottu. Il-kap eżekuttiv tal-Maltco Ioannis Katakis qal li l-esklussivita’ tal-bejgħ għall-banek tal-lottu hija biss għall-biljetti tas-super five, il-lottu u l-U-BET. Dr Katakis qal li l-bqija tal-logħob jistghu jinbiegħu bnadi oħra li qed jattrezzaw biex jagħmlu dan. Mistoqsi dwar il-fatt li l-lotterija l-kbira għadha qatt ma intrebhet u jekk jaħsibx li dan hu sew għall-ġukaturi, l-Kap Eżekuttiv tal-Maltco qal li l-logħba għadha qed tikber fin-numru ta’ parteċipanti u għalhekk il-possibilita’ ta’ rebħ għadha mhux kbira. Il-Maltco intant ħabbret li żiedet logħba ohra fis-suq li ser tintlagħab kull kwarta mill-banek tal-lottu.